Յուրի Ամիրջանյան

Յուրի Ավշարի Ամիրջանյան (1925, Սարինշեն, Մարտունու շրջան, Ադրբեջանական ԽՍՀ, ԱԽՖՍՀ, ԽՍՀՄ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Յուրի Ամիրջանյանը ծնվել է 1925 թվականին Լեռնային Ղարաբաղի Հադրութի շրջանի Ծակուռի գյուղում, արհեստավորի ընտանիքում։ Սովորել է Տող գյուղի դպրոցում, այնուհետև միջնակարգ կրթություն ստացել է Բաքվում։ 1943 թվականին զորակոչվել է բանակ։ Առաջին ուկրաինական և Առաջին բելոռուսական ռազմաճակատներում Յուրի Ամիրջանյանը մասնակցել է Կիևի, Ժիտոմիրի, Բերդիչևի, Բելայա Ցերկովի, Վարշավայի ազատագրմանը, Օդերի անցման և Բեռլինի գրավման համար մղված մարտերին։ Երեք անգամ վիրավորվել է և ապաքինվելուց հետո վերադարձել զորամաս։ Յուրի Ամիրջանյանը պարգևատրվել է 10 մարտական մեդալներով և արժանացել խրախուսանքների։ 
Պատերազմի ավարտից հետո Ամիրջանյանն աշխատանքի է անցել Խորհրդային Հայաստանում։ Ավարտել է Խ. Աբովյանի անվան մանկավարժական ինստիտուտի աշխարհագրական ֆակուլտետը։ 1955-1965 թվականներին որպես ուսուցիչ աշխատել է Արարատի շրջանում, հետագայում եղել ժողկրթբաժնի տեսուչ, ապա՝ վարիչ։ 1965 թվականին Ամիրջանյանը նշանակվել է «Խորհրդային մանկավարժ» ամսագրի գլխավոր խմբագրի տեղակալ, զբաղվել է գիտահետազոտական աշխատանքով։ 1973 թվականին պաշտպանել է «Պրոբլեմային իրավիճակի ստեղծումը ուսուցման պրոցեսի ակտիվացման միջոց» թեմայով ատենախոսություն։
Յուրի Ամիրջանյանը տասնյակ հոդվածների և մի քանի գրքերի հեղինակ է։ Կազմել է նաև աշխարհագրության ձեռնարկ՝ բուհերն ընդունվողների համար։ 1976 թվականից Ամիրջանյանն աշխատել է Երևանի Խաչատուր Աբովյանի անվան հայկական մանկավարժական ինստիտուտի ընդհանուր մանկավարժության ամբիոնում։


== Երկեր ==
Պրոբլեմային իրավիճակները ուսուցման պրոցեսի ակտիվացման միջոցներ։ Ամիրջանյան Յուրի Ավշարի, Երևան, Լույս, 1975։
Աշխարհագրություն (Օժանդակ ձեռնարկ բուհ ընդունվողների համար)։ Երևանի պետական համալսարան, Երևան, Երևանի համալսարանի հրատարակություն, 1978 (համահեղինակ)։
Էսթետիկական դաստիարակության տեսություն (Ուսումնաօժանդակ ձեռնարկ)։ Պրակ 1, Խ. Աբովյանի անվան հայկական պետական մանկավարժական ինստիտուտ, Երևան, Ա. հ, 1980 (համահեղինակ)։
Երեխայի առաջին աշխարհը։ Ամիրջանյան Յուրի Ավշարի, Երևան, Լույս, 1982։
Մանկավարժական մի քանի սկզբունքների կիրառումը դասախոսական պրոպագանդայում, «Գիտելիք» ընկերություն, ՀԽՍՀ, Երևան, Գիտելիք, 1983 (համահեղինակ)։
Պրոբլեմային ուսուցում։ Ուսումնական ձեռնարկ։ Ամիրջանյան Յուրի Ավշարի, Երևանի Խ. Աբովյանի անվան հայկական պետական մանկավարժական ինստիտուտ, Երևան,  Ա. հ., 1984:
Պրոբլեմային ուսուցումը և ուսուցիչը (Օժանդակ ձեռնարկ)։ Ամիրջանյան Յուրի Ավշարի, Երևան, Լույս, 1985։
Երեխայի իմաստության ակունքները։ Ամիրջանյան Յուրի Ավշարի, Մանկավարժական ընկերություն ՀԽՍՀ, Երևան, Լույս, 1985։
Բարոյագիտական զրույցներ։ Օժանդակ ձեռնարկ։ Երևան, Լույս, 1988 (համահեղինակ)։
Հոդվածների ժողովածու (Ա. Ս. Մակարենկոյի ծննդյան 100-ամյակի առթիվ)։ «Գիտելիք» ընկերություն, ՀԽՍՀ, Երևան, Ա. հ., 1988 (համահեղինակ)։
Մոսկվայի համալսարանի դերը արևելահայ երիտասարդության բուհական կրթության գործում (1860-1917 թթ.) (Ուսումնական ձեռնարկ), Խ. Աբովյանի անվան հայկական պետական մանկավարժական ինստիտուտ, Երևան, Ա. հ., 1988 (համահեղինակ)։
Ժամանակակից դիդակտիկա։ Ամիրջանյան Յուրի Ավշարի, Երևան, Լույս, 1990։
Հայաստանի Հանրապետության և Լեռնային Ղարաբաղի Հանրապետության տնտեսական և սոցիալական աշխարհագրություն։ Բուհական ձեռնարկ / Ս. Ա. Մելքումյան, խմբ.՝ Յու. Ամիրջանյան, Երևան, Զանգակ-97, 2000։
Մանկավարժություն։ Ուսումնական ձեռնարկ։ Երևան, Մանկավարժ. հրատ., 2004 (համահեղինակ)։
Ընդհանուր տնտեսական աշխարհագրություն։ [Դասագիրք]։ Երևան, Տնտեսագետ, 2005 (համահեղինակ)։
Մանկավարժություն (Ուսումնական ձեռնարկ)։ Երկրորդ՝ լրամշակված, բարեփոխված, հրատարակություն։ Երևան, Մանկավարժ, 2005 (համահեղինակ)։
Հայաստանի Հանրապետության և Լեռնային Ղարաբաղի Հանրապետության տնտեսական և սոցիալական աշխարհագրություն։ Բուհական ուսումնական ձեռնարկ։ Երևան,  Զանգակ-97, 2005 (համահեղինակ)։
Հայաստանի Հանրապետության և Լեռնային Ղարաբաղի Հանրապետության տնտեսական և սոցիալական աշխարհագրություն։ Բուհական ձեռնարկ / Ս. Ա. Մելքումյան, խմբ.՝ Յու. Ամիրջանյան, Երևան, Զանգակ-97, 2005։
Հայաստանի Հանրապետության և Լեռնային Ղարաբաղի Հանրապետության տնտեսական և սոցիալական աշխարհագրություն։ Բուհական ձեռնարկ / Ս. Ա. Մելքումյան, խմբ.՝ Յու. Ամիրջանյան, Երևան, Զանգակ-97, 2007։


== Ծանոթագրություններ ==